Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 370/12/8803	Košice II, 20.2.2014
EEČ : 2-64-102-2014

U Z N E S E N I E

Trestná vec:	obvinený XXXXX  
Prečin:	Úverový podvod podľa  Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Košice II zo dňa 24.7.2012, spisová značka 3 Pv 370/12/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v trestnej veci vedenej za prečin úverového podvodu podľa § 222 ods. 1 Trestného zákona, ktorého sa mal dopustiť obv. XXXXX na tom skutkovom základe, že v XXXXX, v OC XXXXX na ul. XXXXX, dňa 12.02.2008, v predajni Datart Megastore, s.r.o., uzavrel so spoločnosťou XXXXX zmluvu o poskytnutí spotrebiteľského úveru č. 42659699419001, predmetom ktorej bolo poskytnutie úveru na nákup tovaru v celkovej výške 1.028,68 €, pričom uviedol nepravdivý údaj, že je zamestnaný v spoločnosti XXXXX a následne mu bol na základe časti C) predmetnej zmluvy poskytnutý revolvingový úver č. 4265969419100 s úverovým rámcom vo výške 1.000,-€, ktorý však už nesplácal v súlade  so zmluvnými podmienkami, čím takto svojim konaním poškodenú spoločnosť XXXXX, so sídlom XXXXX, XXXXX XXXXX, IČO: XXXXX, uviedol do omylu v otázke splnenia podmienok na poskytnutie alebo na splácanie úveru a spôsobil jej tak škodu vo výške 894,19 €.

Uznesením prokurátora Okresnej prokuratúry Košice II zo dňa 24.7.2012, spisová značka 3 Pv 370/12/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:

Uzneseniami vyšetrovateľa Okresného riaditeľstva PZ OKP OEK XXXXX, sp. zn. ORP-XXXXX zo dňa 21.5.2012 bolo podľa § 199 ods. 1 Trestného poriadku začaté trestné stíhanie a zo dňa 14.6.2012 bolo podľa § 206 ods. 1 Trestného poriadku XXXXX vznesené obvinenie za prečin úverového podvodu podľa § 222 ods. 1 Trestného zákona pre skutok, že v XXXXX, v OC XXXXX na ul. XXXXX cesta, dňa 12.02.2008, v predajni Datart Megastore, s.r.o., uzavrel so spoločnosťou XXXXX, zmluvu o poskytnutí spotrebiteľského úveru č. 42659699419001, predmetom ktorej bolo poskytnutie úveru na nákup tovaru v celkovej výške 1.028,68 €, pričom uviedol nepravdivý údaj, že je zamestnaný v spoločnosti XXXXX XXXXX a následne mu bol na základe časti C) predmetnej zmluvy poskytnutý revolvingový úver č. 4265969419100 s úverovým rámcom vo výške 1.000,-€, ktorý však už nesplácal v súlade  so zmluvnými podmienkami, čím takto svojim konaním poškodenú spoločnosť XXXXX, so sídlom XXXXX XXXXX XXXXX XXXXX, IČO: XXXXX, uviedol do omylu v otázke splnenia podmienok na poskytnutie alebo na splácanie úveru a spôsobil jej tak škodu vo výške 894,19 €.  

Prokurátor okresnej prokuratúry Košice II, uznesením sp. zn. 3 Pv 370/12 zo dňa 24.7.2012, právoplatným dňa 03.08.2012, podľa § 216 ods. 1 písm. a), b), c) Trestného poriadku podmienečne zastavil trestné stíhanie vedené proti obvinenému XXXXX pre prečin úverového podvodu podľa § 222 ods. 1 Trestného zákona s určením skúšobnej doby v trvaní 18 (osemnásť) mesiacov podľa § 216 ods. 2 Trestného poriadku. Zároveň bola podľa § 216 ods. 3 Trestného poriadku obvinenému XXXXX uložená povinnosť, aby v priebehu skúšobnej doby uhradil zvyšok spôsobenej škody poškodenej spoločnosti XXXXX, so sídlom XXXXX, XXXXX XXXXX, IČO: XXXXX. 

Zo správy poškodenej spoločnosti XXXXX, so sídlom XXXXX, XXXXX XXXXX, zo dňa 10.02.2014 vyplýva, že obvinený počas skúšobnej doby splatil istinu. 

Z odpisu registra trestov vyplýva, že obvinený XXXXX počas trvania skúšobnej doby nebol odsúdený a taktiež zo správy Obecného úradu XXXXX zo dňa 12.02.2014 vyplýva, že počas trvania skúšobnej doby správanie obvineného nebolo prejednávané komisiou verejného poriadku. 

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším určeným obmedzeniam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.

Vzhľadom k tomu, že obvinený viedol v priebehu skúšobnej doby riadny život a splnil povinnosť nahradiť spôsobenú škodu , bolo potrebné rozhodnúť v zmysle výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Kamil Lehotský
prokurátor